Ozono sluoksnio apsaugos konvencija
Ozono sluoksnio apsaugos konvencija (dar žinoma kaip Vienos konvencija) – tarptautinė sutartis, kuria siekiama skatinti valstybių bendradarbiavimą tiriant žmogaus veiklos poveikį ozono sluoksniui ir priimti sprendimus, kuriais būtų mažinama neigiama įtaka. Ji buvo pasirašyta 1985 metais ir įsigaliojo 1988-tųjų rugsėjo 22 d. Ją yra pasirašiusios visos Jungtinių Tautų šalys narės. Konvencija veikia kaip bendro pobūdžio susitarimas dėl pasiryžimo spręsti problemą ir nereikalauja, kad valstybės imtųsi konkrečių veiksmų mažinti ozono sluoksnį ardančių medžiagų išmetimą į aplinką. Konkrečius reikalavimus nusako vėliau priimtas Protokolas dėl medžiagų, naikinančių ozono sluoksnį. Konvencijos valdomasis organas yra kas trejus metus vykstanti ją pasirašiusių valstybių atstovų konferencija.